Granada ligger trygt i læ af Sierra Nevada-bjergene, og byen byder på et herligt miks af arabisk kultur og spansk charme. Her finder du spændende historie, levende natteliv og smuk natur. Du skal besøge Alhambra-slottet, som har sit navn fra det arabiske ord for rødt slot. Det er på UNESCOs verdenskulturarvsliste, og det giver mening, når man oplever det flotte bygningsværk. Alcaiceria er en stor basar i Granada, som kærligt kaldes Mini-Marokko, hvor du ikke bare finder lokale spanske håndværker, men også eksempler på traditionelle klædestykker fra Marokko og den øvrige del af Nordafrika. Middelalderkvarteret Albaicin er også på UNESCOs liste over bevaringsværdige steder, og det er et charmerende område med krogede og snævre gader fyldt med oplevelser og mystik. Slå i øvrigt også vejen forbi Plaza Nueva, som er byens ældste plads og derfor har et noget paradoksalt navn, men den tidligere tyrefægterarena er i dag hjemsted for et livligt og spektakulært byliv. Når du er færdig med Plaza Nueva, kan du passende slentre forbi Santa María de la Encarnación Cathedral, som er et historisk vartegn i byen.